Η αυξητική ορμόνη αποτελεί μέρος μιας ομάδας ορμονών που ρυθμίζουν την ανάπτυξη του σώματος. Τα άτομα με ακρομεγαλία έχουν αυξημένα επίπεδα της εν λόγω ορμόνης. Η αυξητική ορμόνη επιταχύνει την ανάπτυξη των οστών και τη διόγκωση των οργάνων. Επειδή διεγείρει την ανάπτυξη, τα οστά και τα όργανα τωγν ατόμων με ακρομεγαλία είναι πολύ μεγαλύτερα από το φυσιολογικό.
Η αυξητική ορμόνη παράγεται στην υπόφυση. Σύμφωνα με τα Εθνικά Ινστιτούτα Υγείας των ΗΠΑ, περισσότερο από το 95% των ατόμων με ακρομεγαλία έχουν ένα καλοήθη όγκο που επηρεάζει την υπόφυση. Ο όγκος αυτός ονομάζεται αδένωμα. Τα αδενώματα είναι αρκετά κοινά και επηρεάζουν περίπου 17% των ανθρώπων. Στα περισσότερα άτομα οι όγκοι αυτοί δεν προκαλούν υπερβολική παραγωγή αυξητικής ορμόνης, αλλά, όταν αυτό συμβαίνει, οδηγεί σε ακρομεγαλία.
Ποιος βρίσκεται σε κίνδυνο ακρομεγαλίας;
Η ακρομεγαλία μπορεί να ξεκινήσει οποιαδήποτε στιγμή μετά την εφηβεία. Ωστόσο, συνήθως παρατηρείται σε μεσήλικες. Τα άτομα δεν γνωρίζουν πάντα ότι πάσχουν από ακρομεγαλία. Οι αλλαγές στο σώμα μπορεί να συμβαίνουν αργά στην πάροδο πολλών ετών.